Munkabér utalás
Egy cég több módon is elkészítheti munkabér utalásait. 

Az utalások elkészülhetnek a Bér programtól függetlenül is, olyan módon, hogy a bér programból csak az utalandó adatokat vesszük. A program ehhez is segítséget nyújt, hiszen lehetőség van az utalás menüponton belül csak utalás lista kérésére. Valamint az utalás készülhet a program által készített lemezes állománnyal is.
1. Szótárak előkészítése

A Szerviz / Szótárak / Szótárak beállításánál a Bankok képernyőn rögzíteni lehet azokat a bankokat, ahová a dolgozók utaltatják a járandóságaikat. A szabványosítás miatt már nincs szükség több bank létrehozására. Elegendő egy bankot a cég számlavezető bankját a megfelelő utalásjelzővel beállítani. A bankok a dolgozók által megadott számlaszámok alapján egy fájlból is minden bankhoz teljesíteni tudják az utalásokat. 

A lista vagy lemez formátumát az Utalásjelző határozza meg. (Ezt kell egyeztetni a program készítőjével)

A Számlaszám mezőbe a bank 8 jegyű számát kell írni.

Ha ez megtörtént, akkor az Egyszámlák fülön fel kell venni az utaló cég számlaszámait, amelyről a bérátutalásokat teljesítik.
2. Dolgozói adatok felvitele

A Bér / Adatrögzítés menüpontban a Munkavállaló kiválasztása után a Levonások képernyőn ki kell választani az átutalás jogcímkódot. Az utalás lehet fix összegű, illetve százalékos mértékű, vagy akár a kettő kombinációja is. Fix összeg esetén a levonandó összeget a Havi részlet oszlopba kell rögzíteni.

Az Utalások gombra kattintva ki kell tölteni a Bank mezőt, amit a szótáraknál felvitt bankok közül választhatunk ki. 

A Kedvezményezettet kitölteni csak abban az esetben kell, ha az nem egyezik meg a dolgozóval.

A Pénzforgalmi jelző mezőbe kerül a számlaszámból az első 8 jegy, amely a bankot azonosítja.

A Kiegészítő számlaszám mezőbe a számlaszámának a további 8 vagy 16 jegye kerül. Ha a kiegészítő számlaszám 16 karakterből áll, kötőjelet az első 8 karakter után nem szabad tenni. A Vállalati számlaszám mezőbe az a számlaszám kerül, ahonnan az utalás történik. Választani lehet az egyszámlák szótárba felvitt számlaszámok közül.

Az Átutalás megtörtént jelzőt a program automatikusan kitölti, amikor az átutalásról lemezt készítünk.

3. Lista/lemez készítés

Az utalás menete:

Amennyiben Átutalási megbízást szeretnénk nyomtatni, úgy annak beállításait a Bér / Átutalások / Utalások beállításai menüpontban az Átutalási megbízás fülön kell elvégezni.

A jobb oldalon található Listára oszlop mezőinek pipálásával azt állíthatjuk be, hogy az adott sor adatai rákerüljenek-e az átutalási megbízásra.

Az Átutalás floppyn fülön lehetőség van arra, hogy a floppy meghajtó vagy a lemezes állomány helyét meghatározzuk.

Ha a beállításokat elvégezte, akkor az utalást a Bér / Átutalások / Munkabér utalás menüpontban végezheti el. 
A Lista kérésé-nél az Igen mező jelölése esetén, a program az utalási állomány elkészítésével egyidejűleg egy listát is készít azon dolgozókról, akik ebben az állományban szerepelnek. A Nem mező jelölése estén, a program csak az utalási állományt készíti el.

Ha Csak lista-t készítünk az utalásról, lehetőség van a kilépett dolgozók utalás adatainak listázására is. Csak lista kérés esetén a program a Bér / Adatrögzítés menüpontban a Munkavállalónál a Levonások fülön nem tesz pipát az Utalások gombbal elérhető Átutalás megtörtént mezőbe. 
Ha bepipáljuk a Másolat készítése 3,5” floppyra mezőt, úgy floppy lemez is készül, amennyiben az utalások beállításainál alapértelmezettként nem azt adtuk meg. Ha nem  pipáljuk be ezt a mezőt, akkor csak a beállított útvonalra készül el az utalás fájl. (Amennyiben nincs lemez a floppy meghajtóban, a program azt kérni fogja.)
A sorszám kérése mezőt csak abban az esetben kell bepipálni, ha a program készítőivel történő konzultációt követően ezt javasolták!
Ha ezeket a beállításokat megtette, kattintson az Utalások paraméterei mezőben a Beállítások gombra.
Az itt megjelenő képernyőn be kell állítani a bank nevét (vagyis az utalás fajtáját), a terhelendő számlaszámot (tehát az egyszámlák közül melyikről történjen az aktuális utalás), valamint a megfelelő levonási jogcímet (átutalás, hóközi átutalás).

A Napi Sorszám mezőbe akkor kell egynél nagyobb értéket beállítani, ha azonos napon több utalás file készül. Az utalásra vonatkozó értéknapot a felhasználónak kell beállítani! A helyes beállítás után kattintson a Rögzítés gombra!
Az Elutaltak is Igen/ Nem mezők beállításával választhatunk ki mindenkit, vagy csak a még el nem utaltakat. 

Mielőtt elkészítené az utalást, javasoljuk, hogy készítsen egy cégszintű bérösszesítőt, valamint egy „Csak listá”-t.  Ne felejtse el az Utalások paraméterei-t Beállítani. Ha az átutalandó munkabérek megegyeznek, akkor készítse el az utalási állományt.
Az utaláshoz szükséges paraméterek beállítását követően kattintson az Eredmény gombra!
Az átutalási file készítésével egy időben a program pipát tesz a Bér / Adatrögzítés menüpontban, a Munkavállalóhoz tartozó Levonások fülön, az „átutalás” jogcímre  vonatkozóan, az Utalások gombbal elérhető  Átutalás megtörtént mezőbe.
Ezt követően az állományról utalást úgy lehet készíteni, ha kivesszük az Átutalás megtörtént pipát, vagy a Munkabér utalás szűrőképernyőn az Elutaltak is mezőt igenre állítjuk.

